Bacon–Shakespeare-striden
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1800-tallet
Bacon–Shakespeare-striden var en strid som daterer seg fra 1805, da det for første gang offentlig ble hevdet at Francis Bacon var den egentlige forfatter av William Shakespeares verker.
Teorien ble etter hvert støttet av en lang rekke amatørforskere, også i USA. I 1886 stiftet tilhengerne et Bacon Society i London, som også utgav et eget tidsskrift, og senere fulgte Chicago etter.Utgangspunktet for teorien er særlig at en ustudert provinsgutt som Shakespeare ikke kunne ha skrevet de geniale verkene som går under hans navn, mens en belest verdensmann kunne ha gjort det.Konkurrerende teorier er blitt fremsatt til fordel for andre av Shakespearetidens adelsmenn, blant annet jarlene av Oxford, Rutland og Derby, og for dramatikeren Christopher Marlowe.Oxford-teorien er blitt den mest populære og har stilt Bacon-teorien i skyggen. Imidlertid er bevismaterialet som oftest søkt, og ingen av teoriene rokker ved de solide vitnesbyrdene om at Shakespeare skrev sine egne verker. Les mer i Store norske leksikon Storbritannias litteratur